Trageri loto, 31 martie 2024. Report de 1,38 milioane euro la Loto 6/49
Noi trageri Loto 6/49, Noroc, Joker, Noroc Plus, Loto 5/40 şi Super Noroc sunt programate duminică, după ce la tragerile loto de joi, 28 martie, Loteria Română a acordat peste 15.200 de câştiguri, în valoare totală de peste 900.000 de lei.
Potrivit unui comunicat al Loteriei Române, la Loto 6/49 se înregistrează la categoria I un report în valoare de peste 6,87 milioane de lei (peste 1,38 milioane de euro), iar la Noroc este în joc un report cumulat în valoare de peste 9,1 milioane de lei (peste 1,82 milioane de euro).
La Joker, la categoria I, reportul depăşeşte 997.300 de lei (200.500 de euro), în timp ce la categoria a II-a valoare acestuia este de peste 32.000 de lei. La Noroc Plus se înregistrează la categoria I un report în valoare de peste 97.600 de lei, iar la categoria a II-a reportul ajunge la aproximativ 11.000 de lei.
La Loto 5/40 se află în joc la categoria I un report de peste 1,1 milioane de lei (peste 221.400 de euro), iar la categoria a II-a reportul depăşeşte 93.700 de lei (18.800 de euro). La Super Noroc se înregistrează la categoria I un report în valoare de peste 10.200 de lei.
Sursa: Agerpres
Dată publicare:
31-03-2024 10:55